Kogu melu saab alguse suhteliselt lähedases tulevikus, ajaliini esimene punkt on suisa aastas 2020,  mil rajatakse GlobalTechi korporatsioon. See tipptehnoloogiafirmasid ühendav moodustis kasvab suisa "riigiks riigis", omandab 2034.-l aastal Suure Kanjoni rahvuspargi (kus hilisem mängu tegevus toimubki) ning loob 2044.-l aastal täiusliku kloonimissüsteemi, k.a. inimkloonimine (sina oledki just üks selline õnnetu kloon veel õnnetumas maailmas). Juba tollal kujuneb ka suur Vista'de liikumine (miskit meie puukallistajate ning loomaõiglusterroristide sarnast), kes hüüab kadu tehnoloogiale. GlobalTech aga  kasvab vaatamata Vistade ponnistustele ning moodustab Arizonas oma miniatuurse relvastatud piirikontrolliga feodaalkorporatiivse riigi. 2052.-l ründavad Vistad GlobalTechi, tekitades raskeid kahjustusi, kuid täielikult murda nad teda ei suuda.